Fra 1959 ble såkalte «høye» skiltplater med tegn på 2 linjer innført for 5-og 6-sifrede skilt. For skilt med fylkes-bokstav krevdes bokstav, bindestrek og 2 sifre på øverste linje og 3 sifre på nederste linje. For 6-sifrede Oslo-skilt uten fylkesbokstav krevdes 2 sifre på øverste linje, og 2 grupper sifre på nederste linje. Fra 1965 gjaldt tilsvarende for 6-sifrede fylkesbokstavskilt med 4 sifre på nederste linje. Høye skiltplater kunne bare brukes bak.